Edvard Solheim

Edvard Anderson Solheim (1891–1989) var en bilmekaniker, bussjåfør og politiker (Ap) fra Breim i Gloppen kommune. NRKs fylkesleksikon om Edvard Solheim Han var møtende vararepresentant til Stortinget fra 1956–1957.

 Liv og virke 
Solheim ble født på Breim som sønn av vognmaker Anders Lasseson Solheim (1848–1940) og Johane Jakobsdotter Førde (1858–1900) 

Han tok sertifikat på bil i 1916 og var året etter sjåfør på bussruta Oppstryn–Geiranger–Otta. I 1918 tok han over vognverkstedet, Solheims Verkstad, etter sin far, Anders J. Solheim på Sandane. Solheims Verkstad ble etablert i 1898 som vognverksted for hestevogner, men med Edvard Solheims overtakelse ble det gjort om til bilverksted. Senere sto Solheim også for bygging av busser her. Det ble bygget ni busser i tidsrommet 1948 til 1953.NRKs fylkesleksikon om Bussfabrikken på Sandane Solheim lot deretter det nyetablerte selskapet Sandane Karosserifabrikk leie lokalene. 

Solheim var også leder for bilreparasjonen ved Firda Billag fra 1921 til 1958. 

Solheim var politisk aktiv for Arbeiderpartiet, stiftet lokallaget Gloppen Arbeiderparti i 1927 og satt i kommunens kommunestyre og formannskap. Han var medlem av Kringkastingsrådet fra 1949 til 1959. Han var vararepresentant til Stortinget i årene 1934 til 1961. I perioden 1954 til 1957, ble Solheim fast representant fra 1956 til 1957 etter at representanten Ivar Norevik fra Høyanger døde. 

 Se også 
 Liste over stortingsrepresentanter fra Gloppen kommune
 Liste over stortingsrepresentanter 1954–1957
 Referanser 

Kategori:Norske forretningsfolk
Kategori:Stortingsrepresentanter 1954–1957
Kategori:Stortingsrepresentanter for Sogn og Fjordane
Kategori:Bilmekanikere
Kategori:Personer fra Gloppen kommune